เควิน ดีรมรัมย์

เควิน ดีรมรัมย์ ( ; เกิด 11 กันยายน 2540) ลูกครึ่งไทย-สวีเดน  ปัจจุบันลงเล่นให้กับราชบุรี ในไทยลีก ในตำแหน่งกองหลัง และทีมชาติไทย

 ชีวิตส่วนตัว 
เควินเกิดที่กรุง สต็อกโฮล์ม เมืองหลวงของประเทศสวีเดนโดยมีคุณพ่อเป็นคนสวีเดน 

 ระดับสโมสร 
เควินได้ผ่านการลงเล่นกับหลายสโมสรในลีกฟุตบอลยุโรปจนกระทั่งในฤดูกาล 2560 ซึ่งเขาได้ตัดสินใจย้ายมายังประเทศไทยเนื่องจากไม่สามารถหางานในประเทศสวีเดนได้ และได้เซ็นสัญญากับราชบุรี มิตรผล ในศึกไทยลีก โดยได้รับหมายเลขเสื้อ 23

ในเดือนกุมภาพันธ์ พ.ศ. 2561 เควินได้ย้ายมาร่วมทีมการท่าเรือ เอฟซี สโมสรชั้นนำในศึกโตโยต้า ไทยลีก โดยมีการเปิดตัวเควิน ดีรมรัมย์ แบ็กซ้ายลูกครึ่งไทย-สวีเดน ที่ย้ายมาจากราชบุรี มิตรผล เอฟซี

ก่อนหน้านี้ เควินเคยได้รับความสนใจจากสโมสรการท่าเรือ เอฟซี ในช่วงก่อนเปิดฤดูกาล 2017 แต่เขาได้ตัดสินใจเลือกเซ็นสัญญากับราชบุรี มิตรผล เอฟซี และสามารถทำผลงานได้อย่างน่าประทับใจ ด้วยการลงสนามในลีก 28 นัด ยิง 1 ประตู และจ่าย 8 แอสซิสต์

การย้ายตัวของเควินเกิดขึ้นในวันสุดท้ายของตลาดซื้อขายนักเตะในศึกโตโยต้า ไทยลีก 2018 ซึ่งการท่าเรือ เอฟซีได้ทำการปิดดีลในวันที่ 5 กุมภาพันธ์ ณ สนามแพท สเตเดียม

ค่าตัวของเควินในครั้งนี้มีมูลค่าประมาณ 40 ล้านบาท ซึ่งทำให้เขากลายเป็นนักเตะไทยที่มีค่าตัวแพงที่สุดตลอดกาลในขณะนั้น และขึ้นแท่นเป็นนักเตะที่มีค่าตัวสูงสุดเป็นอันดับ 2 ของลีกในทันที โดยเควินเลือกหมายเลข 97 ซึ่งเป็นหมายเลขที่มีที่มาจากปีเกิดของเขา (ค.ศ. 1997) เนื่องจากหมายเลข 23 ที่เคยใช้กับราชบุรี มิตรผล เอฟซี ถูกจองโดย ดราแกน บอสโควิชแล้ว

 ระดับทีมชาติ 
ในระดับเยาวชนเควินเคยลงเล่นให้กับ ทีมชาติสวีเดน รุ่นอายุไม่เกิน 14 และ 19 ปี

 เกียรติประวัติ 
การท่าเรือ
 ไทยเอฟเอคัพ: 2562

รางวัลส่วนตัว
 ประตูยอดเยี่ยมประจำเดือนของไทยลีก: ตุลาคม 2566

 อ้างอิง 

 แหล่งข้อมูลอื่น 


หมวดหมู่:กองหลังฟุตบอล
หมวดหมู่:นักฟุตบอลชายชาวไทย
หมวดหมู่:ชาวไทยเชื้อสายสวีเดน
หมวดหมู่:ชาวสวีเดนเชื้อสายไทย
หมวดหมู่:ผู้เล่นในไทยลีก
หมวดหมู่:ผู้เล่นในมาเลเซียซูเปอร์ลีก
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลเซอลาโงร์
หมวดหมู่:ชาวสวีเดนในประเทศไทย
หมวดหมู่:นักกีฬาจากสต็อกโฮล์ม
หมวดหมู่:นักฟุตบอลชายชาวไทยที่ค้าแข้งในต่างประเทศ